ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།མ་རིག་པ་དང་།དེ་བཞིན་དུ་སྦྱར་ཏེ།རྒ་ཤིའི་བར་གྱི་སྐྱེ་བའི་ཚིག་བླ་དགས་སམ།འགག་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།མ་རིག་པ་དང་།དེ་བཞིན་དུ་སྦྱར་ཏེ།རྒ་ཤིའི་བར་གྱི་དངོས་པོ་ཡོད་པའི་ཚིག་བླ་དགས་སམ།དངོས་པོ་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།དེ་སྐད་ཅེས་གསོལ་པ་དང་།བཅོམ་ལྡན་འདས་ཀྱིས་ཚེ་དང་ལྡན་པ་ཤ་ར་དྭ་ཏིའི་བུ་ལ་འདི་སྐད་ཅེས་བཀའ་སྩལ་ཏོ།།ཤ་ར་དྭ་ཏིའི་བུ་ཁྱོད་དོན་གྱི་དབང་ཅི་ཞིག་མཐོང་ན།འདི་སྐད་དུ་གཟུགས་ཀྱི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་ཚོར་བ་དང་།འདུ་ཤེས་དང་།འདུ་བྱེད་རྣམས་དང་།རྣམ་པར་ཤེས་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།གཟུགས་རྟག་པའི་ཚིག་བླ་དགས་སམ།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་ཚོར་བ་དང་།འདུ་ཤེས་དང་།འདུ་བྱེད་རྣམས་དང་།རྣམ་པར་ཤེས་པ་རྟག་པའི་ཚིག་བླ་དགས་སམ།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་མ་ཡིན།དེ་བཞིན་དུ་གཟུགས་བདེ་བའི་ཚིག་བླ་དགས་མ་ཡིན།སྡུག་བསྔལ་བའི་ཚིག་བླ་དགས་མ་ཡིན།བདག་ཡོད་པའི་ཚིག་བླ་དགས་མ་ཡིན།བདག་མེད་པའི་ཚིག་བླ་དགས་མ་ཡིན།སྟོང་པའི་ཚིག་བླ་དགས་མ་ཡིན།མི་སྟོང་པའི་ཚིག་བླ་དགས་མ་ཡིན།མཚན་མ་ཡོད་པའི་ཚིག་བླ་དགས་མ་ཡིན།མཚན་མ་མེད་པའི་ཚིག་བླ་དགས་མ་ཡིན།སྨོན་པ་ཡོད་པའི་ཚིག་བླ་དགས་མ་ཡིན།སྨོན་པ་མེད་པའི་ཚིག་བླ་དགས་མ་ཡིན།ཞི་བའི་ཚིག་བླ་དགས་མ་ཡིན།མ་ཞི་བའི་ཚིག་བླ་དགས་མ་ཡིན།དབེན་པའི་ཚིག་བླ་དགས་མ་ཡིན།མི་དབེན་པའི་ཚིག་བླ་དགས་མ་ཡིན།ཀུན་ནས་ཉོན་མོངས་པའི་ཚིག་བླ་དགས་མ་ཡིན།རྣམ་པར་བྱང་བའི་ཚིག་བླ་དགས་མ་ཡིན།སྐྱེ་བའི་ཚིག་བླ་དགས་